કેન્દ્ર સરકાર દ્વારા પોક્સો એક્ટમાં સંશોધનને લઈને લાવવામાં આવેલા વટહુકમને રાષ્ટ્રપતિ રામનાથ કોવિંદે મંજૂરી આપી છે. તેની સાથે જ આ વટહુકમ આજથી લાગુ થઈ ગયો છે. નવા વટહુકમ પ્રમાણે બાર વર્ષથી ઓછી વયની બાળકી સાથે બળાત્કારના દોષિતોને ફાંસીની સજા આપવામાં આવશે. ૧૬ વર્ષથી ઓછી વયની સગીરાના બળાત્કારના મામલે દોષિતને લઘુત્તમ ૧૦ વર્ષની સજાને વધારીને ૨૦ વર્ષની કરવામાં આવી છે. દોષિતને આજીવન કેદ પણ આપવાની જોગવાઈ કરવામાં આવી છે.